**OBAVIJEST**

Svaki posjetitelj Park prirode Telašćica treba imati valjanu ulaznicu za svaki dan svog boravka u prostoru parka. Ulaznice se mogu kupiti u Parku prirode Telašćica, na prodajnim mjestima na kopnu, te na webshop-u portala Parkovi Hrvatske. ( https://www.parkovihrvatske.hr/webshop ).

Cijene ulaznica kupljenih izvan granica parka i na webshop-u jeftinije su od ulaznica kupljenih unutar granica parka (http://pp-telascica.hr/cjenik-usluga/).  Ulaznice na web shopu se ne mogu kupiti za tekući dan kada je izvršena kupnja, nego tek za sljedeće dane.

Za sezonu 2018. godine uvedene su promjene u odnosu na prošlu, a to su:

* Nova kategorija za plovila do 6,99 m
* Trodnevne ulaznice koje vrijede za NP Kornati i PP Telašćicu
* Sedmodnevne ulaznice koje vrijede  za NP Kornati, PP Telašćicu, NP Mljet, PP Lastovsko otočje

Trodnevne i sedmodnevne ulaznice vrijede tri odnosno sedam dana za redom (kao što su do sada vrijedile trodnevne i petodnevne).

Jednodnevne ulaznice kupljene od 00:00-24:00, vrijede do 12:00 sljedeći dan

Trodnevne ulaznice kupljene od 00:00-24:00, vrijede do 12:00 četvrti dan

Sedmodnevne ulaznice kupljene od 00:00-24:00, vrijede do 12:00 osmi dan

Za razliku od prošle godine, ulaznice kupljene izvan parka ne vrijede 14, odnosno 7 dana. Ulaznica se kupuje za točan datum posjeta parku. Posjetiteljima je dana mogućnost, ukoliko zbog nepredviđenih okolnosti nisu u mogućnosti posjetiti park na planirani datum, da promjene datum posjeta. To je moguće napraviti jednom u sezoni slanjem zahtjeva sa promjenom datuma na

[ulaznice@telascica.hr](mailto:ulaznice@telascica.hr)  najkasnije dan prije planiranog dolaska do 12:00 sati.

Ukoliko zahtjev za promjenom datuma ulaznice prelazi iz predsezone u sezonu odnosno iz sezone u podsezonu nema nadoplate odnosno povrata novca.

Storniranje ulaznica nije moguće.